Ichanqal’ada “Islomxo‘ja” filmining premyerasi bo‘lib o‘tdi (foto)

“O‘zbekkino” buyurtmasi asosida suratga olingan, rejissor Jahongir Ahmedovning “Islomxo‘ja” deb nomlangan tarixiy, badiiy-publisistik filmning viloyatlarimiz bo‘ylab premyeralari davom etmoqda.

Bu haqda film rejissori Jahongir Ahmedov jurnalist Feruz Muhammadga ma’lum qildi.

Filmning navbatdagi premyerasi 17-sentabr kuni Xiva shahrining Ichan qal’a muzey qo‘riqxonasida joylashgan “Ko‘hna ark” maydonida bo‘lib o‘tdi.

Rejissor Jahongir Ahmedovning ma’lumotlariga qaraganda, “Islomxo‘ja” filmining premyerasi 18-sentabr kuni Qoraqalpog‘iston Respublikasi To‘rtko‘l tumanida va Nukus shaharlarida o‘tkazilishi rejalashtirilgan.

Ma’lumot uchun, “Islomxo‘ja” filmining keng jamoatchilik uchun mo‘ljallangan katta taqdimoti 27-avgust kuni Alisher Navoiy nomli kino saroyida bo‘lib o‘tgan edi.